



הכנסת החמש-עשרה


מושב ראשון





נ וסרו לא מתוקן





פרוטוקול מס' 1


מישיבת ועדת הכספים


יום רביעי. ב' בתמוז התשנ"ט (16.6.99). שעה 10:00


נכחו: חברי הוועדה: אלי גולדשמידט - היו"ר


טאלב אלסנע


מוחמד ברכה


רחבעם זאבי


ישראל כץ


אברהם פורז


יורי שטרן


אריה האן - מזכיר הכנסת


דוד לב - סגן מזכיר הכנסת


שושנה כרם - סגנית מזכיר הכנסת


מוזמנים: אליעזר גולדברג - מבקר המדינה


יאיר הורוביץ - מנכ"ל משרד מבקר המדינה


מוטי בס - משרד מבקר המדינה


שלומית לביא - משרד מבקר המדינה


איטה וצלר - משרד מבקר המדינה


יועצת משפטית: אנה שניידר


יועצת כלכלית: סמדר אלרונני


מנהל הו ועדה: איוור קירשנר


קצרנית: יפעת שפרכר


סדר-היום: בקשת מבקר המדינה בדבר הארכת מועד לפי סעיף 10(ו) לחוק מימון


מפלגות, התשל"ג -1973.





פניית מבקר המדינה בדבר הארכת מועד


לפי סעיף 10(ו) לחוק מימון מפלגות. התשל"ג - 1973.


אריה האן - מזכיר הכנסת:


אני פותח את ישיבת ועדת הכספים. הוועדה המסדרת בישיבתה המליצה על חבר


הכנסת אלי גולדשמידט שיעמוד בראש ועדת הכספים, אד-הוק. אני מבקש לקבל הצעות.


רחבעם זאבי:


אני מציע לקבל את המלצת הוועדה המסדרת.


אריה האן - מזכיר הכנסת:


מי בעד הצעת הוועדה המסדרת?


בעד - 3


נגד - 0


ההצעה התקבלה


היו"ר אלי גולדשמידט:


כל נציגי הסיעות עשו מאמץ, בעקבות בקשתכם, להקים את הוועדה הזמנית, למרות


שאנחנו נמצאים בתקופת ואקום שבה החלטנו לא להקים ועדות זמניות.


אליעזר גולדברג:


ככל הנוגע למימון מפלגות יש שני חוקים: חוק מימון מפלגות וחוק הרשויות


המקומיות. על מבקר המדינה להגיש בהמשך לחוק הראשון שני סוגים של דו"חות: דוח


אחד מתייחס לדיווח שוטף של סיעות בכנסת, בין בשנת בחירות ובין שלא בשנת


בחירות, וסוג שני של דוחות מוגשים בשנת בחירות. :


לגבי החוק השני, שהוא חוק הרשויות המקומיות מימון בחירות, מגיש מבקר


המדינה דוח אחד בשנת בחירות לרשויות המקומיות. כשאנחנו מדברים על בחירות 


לרשויות המקומיות, צריך להבחין בשני סוגים של רשימות: רשימה אחת נוגעת לסיעת 


אם, שהיא סיעה בכנסת, כלומר סיעת בת שמשתתפת בבחירות בחסות סיעת האם שלה י;


בכנסת, והסוג השני הוא רשימות עצמאיות שאין להן את החסות הזאת.


ישנה חפיפה מסויימת בין הדוח שמגיש המבקר לגבי הדוח השוטף של הסיעות ובין


הנושא שעוסק בו הדוח לבחירות לרשויות המקומיות, ככל שמדובר בסיעת אם. מכיוון


שהנושאים קרובים זה לזה והמועדים שונים, את הדוח השוטף אני אמור להגיש ב-


1.7.99, ואילו את הדוח על הבחירות לרשויות המקומיות אני אמור להגיש ב-25.7.99.


בקשתי הראשונה היא לאחד את שני המועדים כך שהדוח יוגש ב-25.7.99.


רחבעם זאבי:


אני מציע שנאשר למבקר המדינה את בקשתו. אין לנו שום סיבה שלא לאשר את זה


ולהיות דבקים בתאריך שאין לו משמעות. אם יש סיבות הגיוניות ופנימיות של המבקר


שבגללן הוא מבקש את הדחייה הזאת או את האיחוד הזה, אני מציע שנצביע בחיוב.





היו"ר אלי גולדשמידט:


אני מעלה את בקשתו של המבקר להצבעה. מי בעד הבקשה?


בעד - 7


נגד - 0


הבקשה אושרה


אליעזר גולדברג:


יש בקשה נוספת שלא העלתי אותה על הכתב, מפני שלא ידעתי אס הגיעה השעה


להעלות אותה. אני רוצה לנצל את ההזדמנות הזאת לבקש אורכה של חודשיים להגיש את


הדוח השוטף של הסיעות. הסתבר לי שהוגשו למעלה מ-1100 רשימות לבחירות לרשויות


המקומיות. כאשר עשיתי את המלאי ואת ההספק שאליו הגענו, הגעתי למסקנה שאני זקוק


לעוד חודשיים. בסמכותכם להאריך את המועד ככל שהוא נוגע לדוח השוטף של הסיעות.


אצטרך, לאחר החלטתכם, לפנות לוועדת הפנים כדי לקבל אורכה בעניין הבחירות


לרשויות המקומיות, ואז לאחד שוב את שני התאריכים.


אנה שנ י ידר:


למעשה ההחלטה הקודמת של הוועדה מיותרת, כי אם הוועדה תחליט להאריך את


המועד של הדוח השוטף עד נניח 1 לספטמבר או מה שמבוקש אז הוועדה לא צריכה


להתייחס לנושא של הרשויות המקומיות. לפי עניות דעתי, צריכה להתקבל החלטה אחת


עד איזה מועד מוארכת התקופה להגשת הדוח השוטף לפי חוק מימון מפלגות. אם הוועדה


תחליט לקבל את הבקשה, צריכה להיות החלטה שהתקופה המוארכת היא עד תאריך X וכך


זה יפורסם ברשומות. מכיוון שצריך לפרסם את ההחלטה של הוועדה ברשומות, אינני


רואה טעם לפרסם שני מועדים ברשומות.


אליעזר גולדברג:


התוצאה תהיה אחת. לטעמי, ההחלטה הראשונה איננה מיותרת, היא באה להבהיר


למה הופנתה הבקשה. אני לא מניח שוועדת הפנים לא תאשר את בקשתי, אבל תאורטית


היא יכולה גם לא לאשר. אם אנחנו לא בונים את הנדבך השני על הנדבך הראשון, זאת 


אומרת שאני צריך את המועד של ה-25 ביולי שהוא המועד החוקי להגשת הדוח של


הרשויות המקומיות. אני לא מאמין שמצב כזה יקרה, אבל תאורטית הוא יכול לקרות. 


אברהם פורז: 


האם התוצאה של הדחייה משמע שהסיעות יקבלו את ה-15% האחרונים המגיעים למי


שהגיש דוח ונמצא תקין באיחור?


אליעזר גולדברג:


לא, מפני שאנחנו לא מדברים על מימון לכנסת.


אברהם פורז:


האם לא תהיה דחייה בוועדת הפנים לרשויות המקומיות?


אליעזר גולדברג:


לא תהיה השלכה על השלמת המענק או התשלום כתוצאה מכך. ה-15% האלה אינם





קשורים לבקשה הזאת.


היו"ר אלי גולדשמידט:


האם אתה יכול לנקוב בתאריך?


שלומית לביא:


10 באוקטובר.


היו"ר אלי גולדשמידט:


התאריך המוצע הוא 10 באוקטובר. זה קצת יותר מחודשיים, בגלל שתאריך של


חודשיים נופל באיזור החגים.


רחבעם זאבי:


אני מציע שזה יהיה עם פתיחת המושב השני של הכנסת.


היו"ר אלי גולדשמידט:


אני מציע שזה ישאר 10 באוקטובר.


יורי שטרן:


חוץ מאפשרות של קנסות, האם יש עוד השלכות שיכולות להשפיע על הפעילות של


הסיעות?


אליעזר גולדברג:


לא.


יורי שטרן:


הכל מתייחס רק להיבט הכספי.


אליעזר גולדברג: 


ההיבט הכספי כתוצאה מכך שהוגש דוח שלילי. 


היו"ר אלי גולדשמידט:


אני מציע להתכנס על ה-10 באוקטובר ולאשר את בקשת המבקר עד ל-10 באוקטובר.


מי בעד?


בעד - 7


נגד - 0


אושר


הישיבה נעולה.


הישיבה ננעלה בשעה 10:25








